Giovanni Bellini
Džovanis Belinis (it. Giovanni Bellini, sutrumpintai Džambelinas, it. Giambellino; apie 1430–1516 m.) – italų renesanso tapytojas, geriausiai žinomas iš Belinių šeimos. Jis vertinamas dailininku, padariusiu revoliuciją Venecijos koloristinėje tapyboje. Dž. Belinio tapyba ir peizažų vaizdavimas turėjo didelį poveikį Venecijos dailės mokyklai, ypač jo mokiniams Džordžonei (apie 1477–1510 m.) ir Ticianui (apie 1488–1576 m.).